
Nr.  22/121 
RAPORT COMUN
asupra proiectului de Lege privind acordarea unui ajutor financiar cadrelor didactice din învăţământul preuniversitar acreditat, de stat şi privat, în vederea achiziţionării de haine 
(PL- x 164/2008)


1. În baza prevederilor art. 95 din Regulamentul Camerei Deputaţilor, republicat, Comisia pentru învăţământ, ştiinţă, tineret şi sport şi Comisia pentru buget, finanţe şi bănci au fost sesizate spre dezbatere şi avizare, în fond, cu proiectul de Lege privind acordarea unui ajutor financiar cadrelor didactice din învăţământul preuniversitar acreditat, de stat şi privat, în vederea achiziţionării de haine, trimis cu adresa nr. PL-x 164 din 8 aprilie 2008.

Pentru întocmirea raportului comun, Comisiile au analizat  avizele primite de la Comisia pentru egalitatea de şanse între femei şi bărbaţi, Comisia juridică, de disciplină şi imunităţi, avizul Consiliului Legislativ şi Punctul de vedere al Guvernului.

Proiectul de Lege are ca obiect de reglementare acordarea unui ajutor financiar anual, începând cu data de 1 ianuarie 2009, cadrelor didactice din învăţământul preuniversitar, de stat şi privat, pentru achiziţionarea de haine. 

2. Proiectul de Lege face parte din categoria legilor ordinare, în baza prevederilor art.73 din Constituţia României, republicată. 
3. La dezbaterea proiectului de Lege au participat ca invitaţi, în baza prevederilor art. 54 şi 55 din Regulamentul Camerei Deputaţilor, republicat: doamna Oana Adriana Badea – secretar de stat în cadrul Ministerului Educaţiei, Cercetării şi Inovării; doamna Graţiela Gavrilescu – secretar de stat în cadrul Ministerului Finanţelor Publice. 

4. La lucrările Comisiilor au fost prezenţi 48 deputaţi din totalul de 62 membri ai Comisiilor.

5. Potrivit prevederilor art. 75 alin. (1) din Constituţia României, republicată, şi ale art. 92  alin. (9) din Regulamentul Camerei Deputaţilor, republicat, Camera Deputaţilor este Cameră decizională.


Senatul, în calitate de primă Cameră sesizată, a adoptat acest proiect de Lege  în şedinţa din 19 martie 2008.

6. În urma dezbaterii, în şedinţele din 3 şi 4 martie 2009, Comisiile, cu majoritatea voturilor celor prezenţi, propun Plenului respingerea proiectului de Lege, din următoarele considerente:
- prevederile proiectul de Lege creează discriminări între cadrele didactice, prin diferenţierea făcută între cadre didactice titulare şi suplinitoare calificate şi, respectiv, necalificate sau calificate parţial;
- conform art. 15 alin. (1) din Legea nr. 500/2002 privind finanţele publice, cu modificările ulterioare, în expunerea de motive trebuiau precizate efectele financiare asupra bugetului general consolidat, precum şi mijloacele necesare pentru acoperirea surplusului de cheltuieli. Acordarea acestui ajutor financiar ar reprezenta o măsură discriminatorie în raport cu celelalte categorii de personal bugetar, iar promovarea acesteia ar creau un precedent şi pentru personalul bugetar din afara sistemului de învăţământ;
- cu privire la art. 4 din proiectul de Lege, conform căruia sumele necesare acordării ajutorului financiar se asigură de la bugetul de stat, prin Ministerul Educaţiei, Cercetării şi Inovării, trebuie precizat faptul că finanţarea învăţământului preuniversitar se face prin bugetele locale.

Anexă
I. Amendamente admise
	Nr. crt.
	Text Proiect de Lege

adoptat de Senat
	Text propus de Comisiile reunite
(autorul amendamentelor)
	Motivare

	1.
	Titlul Legii: Lege privind acordarea unui ajutor financiar cadrelor didactice din învăţământul preuniversitar acreditat, de stat şi privat, în vederea achiziţionării de haine
	Text nemodificat.
	Respectarea normelor de tehnică legislativă.

	2.
	Art. 1 – Se acordă cadrelor didactice titulare şi suplinitoare calificate din învăţământul preuniversitar acreditat, de stat şi privat, un ajutor financiar în vederea achiziţionării de haine. 
	
	

	3.
	Art. 2 – Ajutorul financiar prevăzut la art. 1 se acordă anual, la solicitarea cadrelor didactice, şi reprezintă echivalentul în lei a 150 de euro, calculat la cursul de schimb valutar comunicat de Banca Naţională a României la data plăţii.
	
	

	4.
	Art. 3 – Cadrele didactice beneficiare ale ajutorului financiar vor primi de la unităţile de învăţământ unde sunt încadrate documentele necesare în vederea valorificării acestui ajutor.
	
	

	5.
	Art. 4 – Sumele necesare acordării ajutorului financiar se asigură de la bugetul de stat, prin Ministerul Educaţiei, Cercetării şi Tineretului. 
	
	

	6. 
	Art. 5 – În termen de 30 de zile de la data intrării în vigoare a prezentei legi, Ministerul Educaţiei, Cercetării şi Tineretului şi Ministerul Economiei şi Finanţelor vor elabora norme metodologice de aplicare a acesteia, care vor fi aprobate prin hotărâre a Guvernului. 
	
	

	7.
	Art. 6 – Prezenta lege intră în vigoare la data de 1 ianuarie 2009. 

